text: Have-moden gælder også for afdøde
  26 april 2010 kl. 15.17
  Der var usædvanligt meget liv på kirkegården i Åstrup ved Glejbjerg i dag. 34 ringere og gravere eksperimenterde med mere trendy gravsteder.
  Perlegruset overlever, men man skal forvente mere spræl mellem de lave hække.
  Mette Demuth fra Åstrup mellem Vejen og Esbjerg var med for at afprøve nogle nye ideer. Det er ikke så ofte, man får mulighed for det, siger hun. Der går nok lidt mode i gravsteder, men de efterladte har som regel nogle helt klare ideer om, hvordan graven skal se ud.
  Per Mortensen, Åstrup, er graver på kirkegården, og han syntes, det var spændende at møde kolleger med en masse nye ideer. Nogle ideer er måske lidt for avanceret for folk, men måske kan de inspirere nogen til at lave noget andet end det, der er ovre hos naboen. 
  - Det oplever vi tit, siger Per Mortensen. Folk siger, det skal være lidt som den derovre. Der er traditioner i gravsteder, siger han.
  